CELEX: 32008R0903
Language: mt
Date: 2008-09-17 00:00:00
Title: Regolament tal-Kummissjoni (KE) Nru 903/2008 tas- 17 ta’ Settembru 2008 dwar kundizzjonijiet speċjali għall-għotja tar-rifużjonijiet ta’ esportazzjoni fuq ċerti prodotti tal-laħam tal-majjal (Verżjoni kodifikata)

18.9.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 249/3
            
         REGOLAMENT TAL-KUMMISSJONI (KE) Nru 903/2008
   tas-17 ta’ Settembru 2008
   dwar kundizzjonijiet speċjali għall-għotja tar-rifużjonijiet ta’ esportazzjoni fuq ċerti prodotti tal-laħam tal-majjal
   (Verżjoni kodifikata)
   Il-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta’ Ottubru 2007 li jistabilxxi organizzazzjoni komuni l ta’ swieq agrikoli u dwar disposizzjonijiet speċifiċi għal ċerti prodotti agrikoli (regolament waħdieni dwar l-OKS) (1), u b’mod partikulari l-Artikoli 170 u 192 flimkien ma’ l-Artikolu 4 tiegħu,
   Wara li kkunsidrat ir-Regolament tal-Kunsill (KEE) Nru 386/90 tat-12 ta’ Frar 1990 dwar is-sorveljanza mwettqa fiż-żmien ta’ l-esportazzjoni ta’ prodotti agrikoli fiż-żmien li jirċievu r-rifużjonijiet jew ammonti oħra (2), u b’mod partikulari l-Artikolu 6 tiegħu,
   Billi:
   
               (1)
            
            
               Ir-Regolament tal-Kummissjoni (KE) Nru 2331/97 tal-25 ta’ Novembru 1997 dwar il-kundizzjonijiet speċjali għal-għotja tar-rifużjonijet ta’ esportazzjoni fuq ċerti prodotti tal-laħam tal-majjal (3) ġie emendat kemm-il darba (4) b’mod sostanzjali. Għal iktar ċarezza u razzjonalità, l-imsemmi Regolament għandu jiġi kkodifikat.
            
         
               (2)
            
            
               Ir-Regolament tal-Kummissjoni (KE) Nru 800/1999 tal-15 ta’ April 1999 li jistabbilixxi regoli komuni dettaljati għall-applikazzjoni tas-sistema ta’ rifużjonijiet fuq l-esportazzjoni tal-prodotti agrikoli (5) jipprovdi f’artiklu 21 li l-ebda rifużjoni m’għandha tingħata fejn il-prodotti ma jkunux ta’ kwalità tajba u ġusta għat-tqegħid fis-suq fid-data li fiha d-dikjarazzjoni ta’ l-esportazzjoni tiġi aċċettata.
            
         
               (3)
            
            
               Dawn il-ħtigiet madankollu rriżultaw li ma kinux sufficjenti biex jiżguraw li kundizzjonijiet uniformi japplikaw meta jitħallsu r-rifużjonijiet fuq uħud mill-prodotti elenkati fl-Artikolu 1(1) (q) tar-Regolament (KE) Nru 1234/2007.
            
         
               (4)
            
            
               Il-kundizzjonijiet addizzjonali relattati ma’ prodotti ta’ kwalità medja u li jawtorizzaw il-ħlas ta’ rifużjonijiet fuq prodotti ta’ kwalità inferjuri li jiġu rifjutati għandhom bħala konsegwenza jiġu stipulati fil-livell tal-Komunità.
            
         
               (5)
            
            
               Għandha ssir dispożizzjoni għal kwalità addizzjonali fil-każ ta’ prodotti li jaqgħu taħt kodifiki NM 1601 00 99 u 1602 49 19, li ma jkunx fihom laħam tat-tjur u li għalihom il-kriterji tal-kwalità għandhom jitqegħdu quddiemnett sabiex jillimitaw kull rifużjoni mogħtija għal dawk il-prodotti fejn il-kwantitajiet stipulati bl-applikazzjonijiet għal-liċenzja ta’ l-esportazzjoni jaqbżu jew jistgħu jaqbżu kwantitajiet tradizzjonali.
            
         
               (6)
            
            
               Huwa essenzjali li ssir dispożizzjoni għall-verifiki biex tigi żgurata konformità ma’ dan ir-Regolament; billi dawn il-verifiki għandhom jitmexxew skond ir-Regolament tal-Kummissjoni (KE) Nru 2090/2002 tas-26 ta’ Novembru 2002 li jistipula regoli dettaljati għall-applikazzjoni tar-Regolament tal-Kunsill (KEE) Nru 386/90 fir-rigward ta’ verifiki attwali mwettqa fiż-żmien ta’ l-esportazzjoni tal-prodotti agrikoli li jikkwalifikaw għar-rifużjoni (6) u għandu b’mod partikulari jinkludi eżami organolettiku u analiżi fiżiku u kimiku; billi l-applikazzjonijiet għar-rifużjoni għandhom hekk ikunu akkumpanjati b’dikjarazzjoni bil-miktub bil-għan li l-prodotti inkwistjoni jissodisfaw il-ħtiġiet stipulati fihom.
            
         
               (7)
            
            
               Id-dispożizzjoni għandha ssir dwar ċerti analiżi mfissra b’mod ċar bl-iskop li tigi żgurata standardisation tal-verifiki fiżiċi u kimiċi.
            
         
               (8)
            
            
               Il-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni ta’ l-Organizazzjoni Komuni għal-Laħam tal-Majjal,
            
         ADOTTA DAN IR-REGOLAMENT:
   Artikolu 1
   1.   Mingħajr preġudizzju għal dispożizzjonijiet oħra tal-Komunità u b’mod partikolari r-Regolament (KE) Nru 800/1999, rifużjonijiet ta’ l-esportazzjoni għandhom jingħataw biss għall-prodotti elenkati fl-Anness I ta’ dan ir-Regolament ta’ hawn mehmus fejn:
   
               (a)
            
            
               jissodisfaw il-kondizzjonijiet stipulati f’dan l-Anness I
               u
            
         
               (b)
            
            
               il-kaxxa 44 tad-dikjarazzjoni ta’ l-esportazzjoni ġġib il-kliem “oġġetti li jikkonformaw mar-Regolament (KE) Nru 903/2008”.
            
         2.   Għall-finijiet ta’ dan ir-Regolament, prodotti manifatturati għall-konsum mill-bniedem u adattati għal dan minħabba l-materja prima wżata, il-preparazzjoni tagħhom f’kundizzjonijiet iġjeniċi sodisfaċenti u l-ippakkjar tagħhom għandhom jitqiesu bħala ta’ kwalità kummerċjali soda u ġusta biex titqiegħed fis-suq skond it-tifsira ta’ l-Artikolu 21 tar-Regolament (KE) Nru 800/1999.
   Artikolu 2
   Meta jsiru l-verifiki msemmija fl-Artikolu 5 tar-Regolament (KE) Nru 2090/2002, il-verifiki fuq il-prodotti koperti b’dan ir-Regolament għandhom jinvolvu:
   
               (a)
            
            
               eżami organoleptiku;
               u
            
         
               (b)
            
            
               analiżi fiżika u kimika bil-metodi stipulati fl-Anness II ta’ dan ir-Regolament.
            
         Artikolu 3
   Ir-Regolament (KE) Nru 2331/97 hu mħassar.
   Referenzi għar-Regolament li ġie mħassar għandhom jinftiehmu bħala referenzi għal dan ir-Regolament u għandhom jinqraw skond it-tabella ta’ korrelazzjoni fl-Anness IV.
   Artikolu 4
   Dan ir-Regolament għandu jidħol fis-seħħ fl-għoxrin jum wara l- pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 17 ta’ Settembru 2008.
      
         
            Għall-Kummissjoni
         
         José Manuel BARROSO
         
            Il-President
         
      
   
   
      (1)  ĠU L 299, 16.11.2007, p. 1.
   
      (2)  ĠU L 42, 16.2.1990, p. 6.
   
      (3)  ĠU L 323, 26.11.1997, p. 19.
   
      (4)  Ara l-Anness III.
   
      (5)  ĠU L 102, 17.4.1999, p. 11.
   
      (6)  ĠU L 322, 27.11.2002, p. 4.
   
      ANNESS I
      Kundizzjonijiet speċjali għall-għoti ta’ rifużjonijiet ta’ esportazzjoni fuq ċerti prodotti ta’ laħam tal-majjal
      
                  Kodiċi NC
               
               
                  Deskrizzjoni
               
               
                  Kodiċi tal-prodott
               
               
                  Kundizzjonijiet
               
            
                  1601 00 
               
               
                  Zalzett u prodotti simili, tal-laħam, fdal tal-laħam jew demm; preparazzjonijiet ta’ l-ikel ibbażati fuq dawn il-prodotti:
               
               
                   
               
               
                   
               
            
                  – Oħrajn:
               
               
                   
               
               
                   
               
            
                  1601 00 91 
               
               
                  – – Zalzett, niexef jew biex jiddellek, mhux imsajjar
               
               
                   
               
               
                   
               
            
                  – – – Li ma fihomx laħam tat-tjur jew fdal tat-tjur
               
               
                  1601 00 91 9120 
               
               
                  
                              (a)
                           
                           
                              il-kontenut tal-proteina, skond il-piż: minimu 16 % tal-piż nett
                           
                        
                              (b)
                           
                           
                              l-ebda żieda ta’ ilma estraneu
                           
                        
                              (ċ)
                           
                           
                              proteini oħra għajr ta’ l-annimali huma projbiti
                           
                        
            
                  – – – Oħrajn
               
               
                  1601 00 91 9190 
               
               
                  
                              (a)
                           
                           
                              kontenut ta’ proteina ta’ l-annimali skond il-piż: minimu 12 % tal-piż nett
                           
                        
                              (b)
                           
                           
                              l-ebda żieda ta’ ilma estraneu
                           
                        
                              (ċ)
                           
                           
                              proteini oħra għajr ta’ l-annimali huma projbiti
                           
                        
            
                  1601 00 99 
               
               
                  – – Oħrajn
               
               
                   
               
               
                   
               
            
                  – – – F’kontenituri li jkun fihom ukoll likwidu li jippriserva, li ma jkunx fihom laħam tat-tjur jew fdal
               
               
                  1601 00 99 9110 
               
               
                  
                              (a)
                           
                           
                              kontenut ta’ proteina ta’ l-annimali skond il-piż: minimu 10 % tal-piż nett
                           
                        
                              (b)
                           
                           
                              proporzjon kollaġen/proteini: massimu 0,30
                           
                        
                              (ċ)
                           
                           
                              kontenut ta’ ilma estraneu skond il-piż: massimu 25 % tal-piż nett
                           
                        
            
                  – – – F’kontenituri li jkun fihom ukoll likwidu li jippriserva
               
               
                  1601 00 99 9190 
               
               
                  
                              (a)
                           
                           
                              kontenut ta’ proteina ta’ l-annimali skond il-piż: minimu 8 % tal-piż nett
                           
                        
                              (b)
                           
                           
                              proporzjon kollaġen/proteini: massimu 0,45
                           
                        
                              (ċ)
                           
                           
                              kontenut ta’ ilma estranju skond il-piż: massimu 33 % tal-piż nett
                           
                        
            
                  – – – Oħrajn, li ma jkunx fihom laħam tat-tjur jew fdal
               
               
                  1601 00 99 9110 
               
               
                  
                              (a)
                           
                           
                              kontenut ta’ proteina ta’ l-annimali skond il-piż: minimu 10 % tal-piż nett
                           
                        
                              (b)
                           
                           
                              proporzjon kollaġen/proteini: massimu 0,30
                           
                        
                              (ċ)
                           
                           
                              kontenut ta’ ilma estranju skond il-piż: massimu 10 % tal-piż nett
                           
                        
            
                  – – – Oħrajn
               
               
                  1601 00 99 9190 
               
               
                  
                              (a)
                           
                           
                              kontenut ta’ proteina ta’ l-annimali skond il-piż: minimu 8 % tal-piż nett
                           
                        
                              (b)
                           
                           
                              proporzjon kollaġen/proteini: massimu 0,45
                           
                        
                              (ċ)
                           
                           
                              kontenut ta’ ilma estraneu skond il-piż: massimu 23 % tal-piż nett
                           
                        
            
                  ex 1602 
               
               
                  Laħam ieħor preparat jew priservat, fdal tal-laħam jew demm:
               
               
                   
               
               
                   
               
            
                  – Tal-majjal::
               
               
                   
               
               
                   
               
            
                  ex 1602 41 
               
               
                  – – Perżut jew qatgħat tal-perżut:
               
               
                   
               
               
                   
               
            
                  ex 1602 41 10 
               
               
                  – – – ta’ l-annimali ta’ l-ispeċi tal-majjal domestiku:
               
               
                   
               
               
                   
               
            
                  – – – – Imsajjar, li fih 80 % mill-piż jew aktar ta’ laħam jew xaħam:
               
               
                   
               
               
                   
               
            
                  – – – – – F’ imballaġġ immedjat, b’ piż nett ta’ 1 kg jew aktar
               
               
                  1602 41 10 9110 
               
               
                  Proporzjoni ilma/proteini fil-laħam ta’ massimu 4,3
               
            
                  – – – – – F’ imballaġġ immedjat, b’ piż nett ta’ 1 kg jew aktar
               
               
                  1602 41 10 9130 
               
               
                  Proporzjoni ilma/proteini fil-laħam ta’ massimu 4,3
               
            
                  ex 1602 42 
               
               
                  – – Spalla u qatgħat mill-ispalla:
               
               
                   
               
               
                   
               
            
                  ex 1602 42 10 
               
               
                  – – – annimali ta’ l-ispeċi tal-majjal domestiku:
               
               
                   
               
               
                   
               
            
                  – – – – Imsajjar, li fih 80 % mill-piż jew aktar ta’ laħam jew xaħam:
               
               
                   
               
               
                   
               
            
                  – – – – – F’ imballaġġ immedjat, b’ piż nett ta’ 1 kg jew aktar
               
               
                  1602 42 10 9110 
               
               
                  Proporzjoni ilma/proteini fil-laħam ta’ massimu 4,5
               
            
                  – – – – – F’ imballaġġ immedjat, b’ piż nett ta’ 1 kg jew aktar
               
               
                  1602 42 10 9130 
               
               
                  Proporzjoni ilma/proteini fil-laħam ta’ massimu 4,5
               
            
                  ex 1602 49 
               
               
                  – – Oħrajn, inklużi majjali:
               
               
                   
               
               
                   
               
            
                  – – – annimali ta’ l-ispeċi i tal-majjal domestiku
               
               
                   
               
               
                   
               
            
                  – – – – Li fih 80 % piż jew aktar laħam jew frattalji tal-laħam, ta’ kull tip, inkluż xaħam ta’ kull tip jew oriġini:
               
               
                   
               
               
                   
               
            
                  ex 1602 49 19 
               
               
                  – – – – – Oħrajn:
               
               
                   
               
               
                   
               
            
                  – – – – – – Imsajjar, li fih 80 % mill-piż jew aktar ta’ laħam jew xaħam:
               
               
                   
               
               
                   
               
            
                  – – – – – – – Li ma fihx laħam jew frattalji tat-tajr:
               
               
                   
               
               
                   
               
            
                  – – – – – – – – Li fih prodott kompost minn biċċiet li jingħarfu ta’ laħam tal-muskoli li, minħabba d-daqs tagħhom ma jistgħux jiġu identfikati bħala li ġew akkwistati minn perżut, spallejn, ġenbejn jew kullari, flimkien ma’ partikoli żgħar ta’ xaħam viżibbli u kwantitajiet żgħar ta’ depożiti tal-ġelatina
               
               
                  1602 49 19 9130 
               
               
                  Proporzjoni ilma/proteini fil-laħam ta’ massimu 4,5
               
            
   
      ANNESS II
      Metodi ta’ analiżi (1)
      
      1.   Stabbiliment ta’ kontenut ta’ proteina
      Il-kontenut ta’ proteina jittieħed li jfisser il-kontenut ta’ nitroġenu immultiplikat bil-fattur 6,25. Il-kontenut ta’ nitroġenu għandu jiġi stabbilit skond il-metodu ISO 937-1978.
      2.   Stabbiliment tal-kontenut ta’ l-ilma fi prodotti li jaqgħu taħt l-intestaturi 1601 u 1602 tan-nomenklatura magħquda
      Il-kontenut ta’ l-ilma għandu jkun stabbilit skond il-metodu ISO 1442-1973.
      3.   Kalkolazzjoni ta’ kontenut ta’ ilma estranju
      Il-kontenut ta’ ilma estranju jingħata bil-formola: a-4b, li biha:
      
                  a
               
               
                  =
               
               
                  kontenut ta’ l-ilma;
               
            
                  b
               
               
                  =
               
               
                  kontenut ta’ proteina.
               
            4.   Stabbiliment ta’ kontenut ta’ kollaġen
      Il-kontenut ta’ kollaġen jittieħed li jfisser il-kontenut ta’ hydroxyproline immultiplikat bil-fattur 8. Il-kontenut ta’ hydroxyproline għandu jiġi stabbilit skond il-metodu ISO 3496-1978.
      
         (1)  Il-metodi ta’ analiżi msemmija f’dan l-Anness huma dawk li japplikaw fid-data tad-dħul fis-seħħ ta’ dan ir-Regolament, mingħajr preġudizzju għal kull emenda sussegwenti għal dawk il-metodi. Huma ppubblikati mis-Segretarjat ta’ l-ISO, 1 Rue de Varembé, Ġinevra, l-Isvizzera.
   
   
      ANNESS III
      Regolament imħassar flimkien ma’ l-emendi suċċessivi tiegħu
      
                  Regolament tal-Kummissjoni (KE) Nru 2331/97
               
               
                  (ĠU L 323, 26.11.1997, p. 19)
               
            
                  Regolament tal-Kummissjoni (KE) Nru 739/98
               
               
                  (ĠU L 102, 2.4.1998, p. 22)
               
            
                  Regolament tal-Kummissjoni (KE) Nru 2882/2000
               
               
                  (ĠU L 333, 29.12.2000, p. 72)
               
            
                  Regolament tal-Kummissjoni (KE) Nru 507/2002
               
               
                  (ĠU L 79, 22.3.2002, p. 12)
               
            
   
      ANNESS IV
      Tabella ta’ Korrelazzjoni
      
                  Regolament (KE) Nru 2331/97
               
               
                  Dan ir-Regolament
               
            
                  Artikoli 1 u 2
               
               
                  Artikoli 1 u 2
               
            
                  Artiklu 3
               
               
                  —
               
            
                  —
               
               
                  Artiklu 3
               
            
                  Artiklu 4
               
               
                  Artiklu 4
               
            
                  Annessi I u II
               
               
                  Annessi I u II
               
            
                  —
               
               
                  Anness III
               
            
                  —
               
               
                  Anness IV